**Pamokos pavadinimas:** "Vilniaus Senamiesčio paslapčių keliu"

**Tikslas:** Pažinti Vilniaus Senamiesčio gatves ir skverus, sužinoti jų istorijas, suvokti kultūrinį paveldą ir sujungti tai su emociniais įspūdžiais bei matematiniais skaičiavimais. Sukurti savo įdomią istoriją apie vieną iš pasirinktų objektų ir pasidalinti ja su kitais.

**Uždaviniai:**

1. **Istorinė pažintis:** Suprasti Vilniaus Senamiesčio istorinį kontekstą ir išsiaiškinti svarbiausius įvykius, susijusius su gatvėmis.
2. **Jausmų suvokimas:** Atpažinti jausmus ir emocijas, kuriuos kelia senamiesčio gatvės, įvairių pastatų architektūra ir gatvės meno objektai.
3. **Kūrybinė užduotis:** Sukurti įdomią istoriją apie vieną iš objekyų, įtraukiant į ją istorinius faktus, mitus ar net meninius elementus.
4. **Matematiniai skaičiavimai:** Atlikti matematinius skaičiavimus, susijusius su Senamiesčio gatvėmis.
5. **Objektyvumo suvokimas:** Suprasti, kaip istoriniai faktai ir asmeninės patirtys gali skirtis, ir sugebėti atskirti objektyvią istoriją nuo asmeninio požiūrio.
6. **Tvarumo pasiūlymai:** Sukurti pasiūlymus, kaip galima būtų padaryti vietą patrauklesnę skirtingų poreikių žmonėms.

**Pamokos planas:**

1. **Įžvalga į Vilniaus Senamiesčio istoriją**

Trumpa įžvalga į Vilniaus Senamiesčio kultūrinį paveldą ir svarbą.

Pamokos tikslai ir uždaviniai.

Mokiniai skirstosi į grupes. Gauna ir atlieka užduotis. (Priedas Nr. 1, Priedas Nr. 2)

1. **Gatvių ir skverų istorijos paieškos**

Informacijos, kuri praturtins papildomais istoriniais faktai, paieška internete naudojant gautus QR kodus.

Dalyviams skatinama pastebėti įvairius pastatus, meno kūrinius, ir pagalbos objektus (pvz., vietos ženklai, informaciniai skydai).

1. **Jausmų analizė**

Grupinė diskusija apie tai, kokie jausmai kyla lankytojams pasivaikščiojus Senamiesčio gatvėmis ir sužinojus jų istorijas.

Kiekvienas dalyvis raginamas aprašyti asmeninius įspūdžius ir įžvalgas.

1. **Kūrybinė užduotis**

Dalyviai parenka vieną objektą ir sukuria savo istoriją apie tai, kas galėjo vykti šioje vietoje istorinėje praeityje ar net išgalvojant fantastinį scenarijų.

Kūrybinės istorijos pristatymas grupei.

1. **Diskusija apie objektyvumą ir subjektyvumą**

Grupinė diskusija apie tai, kaip skiriasi objektyvūs faktai apie istorines vietas ir asmeniniai įspūdžiai.

Kaip tai gali paveikti vienoje vietoje pasakytos istorijos suvokimą?

1. **Matematinių skaičiavimų užduotys**

Mokiniai atlieka matematinius skaičiavimus, pvz., apskaičiuoja gatvės ilgį, pastatų skaičių gatvėje.

1. **Pratimas su skaitmeniniais fotokoliažais**

Kiekviena grupė pristato savo skaitmeninį fotokoliažą ir dalinasi savo matematikos suvokimu bei jausmais apie gatvę.

1. **Tvarumo pasiūlymai**

Grupės pateikia pasiūlymus, kaip galima būtų patobulinti ir padaryti savo pasirinktą vietą patrauklesnę bei tvariau atitikti skirtingus poreikius.

1. **Apibendrinimas**

Mokytojas pabrėžia tvarumo svarbą ir kviečia mokinius prisidėti prie tvarumo tikslų įgyvendinimo savo aplinkoje.

Refleksija

Aptarimas apie tai, kaip istorija, emocijos ir kūrybiškumas gali susijungti, tyrinant istorines vietas.

Kviečiama pasidalinti įspūdžiais ir mintimis apie pamoką.

Ši pamoka siekia suteikti dalyviams ne tik istorinių žinių apie Vilniaus Senamiesčio gatves, bet ir skatinti kūrybiškumą, emocinį suvokimą ir supratimą apie tai, kaip skirtingi žmonės gali skirtingai suvokti vieną vietą.